Koors en diaree | Health24
Posted by: Christy | 2009/01/19
Koors en diaree
My 4 jarige seuntjiehet die naweek koors gehad vir so 2 dae en toe die koors breek het sy magie vir ' n dag geloop en nou is hy weer piekfyn. ' n Paar maande gelede het presies dieselfde gebeur. Eers die koors vir so 2 dae en toe die loop magie. Is dit toevallig of is dit iets waaraan ek moet aandag gee. Hy is andersins ' n gesonde, woelige seuntjie. Hy is halfdag in ' n kleuterskooltjie.
Jou seuntjie se simptome word as gevolg van 'n maaginfeksie veroorsaak. Aangesien hy 'n kleuterskool bywoon is dit miskien iets wat hy daar eet wat hierdie siekte veroorsaak, veral indien hy daar eet en die mense wat die kos voorberei nie hulle hande gereeld was nie. Hy het nou heeltemal herstel en daar is geen rede om enige behandeling te gebruik.